Karang sebuah tulisan dalam bahasa Rejang yang bernada naratif dan panjangnya 1 paragraf.

Memang utuk hal dê mnyakut makhluk gaib do o mêak itê coa pêcayo. Uku dê ade mêding dewek dê têjijai ngen uku waktau uku gi kêrjo nak perkbunan kupi nak sadêi keme. Do o têjijai nak taun duai ribau, waktau o uku dapêt tugas kuni pimpinan kêbun utuk nam kêmuwat tamu dê têalêm nak lokasi, nak dêpêak kator keme do o ade mes khusus tamu, jijai waktau dê têko tamunê tun têlau nak mes o ade duai bilik dê nam makêi utuk tamu o, kêrno tamu dê têko o sêmanêi kutê makonê tamu dê do tidua spok ngen uku jijai do bilik keme bêduai. Pas têngêak malêm kêkiro jam stêngêak duai uku lok mênyêak, utuk moi toilêt do o itê kêlwêa kuni mes pnannê pas nak blakang mes, toilêt o ade do pas uku lok masuk ruponê toilet o ade dê gidong makêi mungkin tamu dê bilik dêpêak keme, smudo nêkêrno uku bi cigai taên lok mênyêak uku lalau moi biding gudang utuk mênyêak. Coa an uku mênyêak ati sudo uku mêding adê dê têminyau papêaku do o asainê awêi kêno tinyau tun nyên, uku sapêi têgulek, coa an uku sadar amên ade makhluk dê coa kten têminyau uku, trus kêrno ati sudo mnyêak yo nano uku têmrus bae ngut sudo. Mênnê uku cerito ngen tun têtuai di si madêak nak pnan uku mênyêak oba adeba pnan kopoanê.